**Projektas**

**KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL** **DIDELIŲ GABARITŲ ATLIEKŲ SURINKIMO IR žaliųjų atliekų kompostavimo aikštelės, esančios Ąžuolo g. 54, Vėžaičiuose, klaipėdos rajone, ir DIDELIŲ GABARITŲ ATLIEKŲ surinkimo aikštelės, esančios Geležinkelio Pylimo g. 6, Gargžduose, Klaipėdos rajone, pirkimo**

2021 m. balandžio 19 d. Nr.

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 31 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ 8.2 ir 10.1 papunkčiais ir atsižvelgdama į Klaipėdos rajono savivaldybės administracijos direktoriaus 2021 m. balandžio 15 d. įsakymą Nr. AV-932 „Dėl didelių gabaritų atliekų surinkimo ir žaliųjų atliekų kompostavimo aikštelės, esančios Ąžuolo g. 54, Vėžaičiuose, Klaipėdos raj., ir didelių gabaritų atliekų surinkimo aikštelės, esančios Geležinkelio Pylimo g. 6, Gargžduose, Klaipėdos raj., pirkimo ekonominio ir socialinio pagrindimo“, n u s p r e n d ž i a:

1. Neskelbiamų derybų būdu pirkti iš UAB Klaipėdos regiono atliekų tvarkymo centro:
   1. Didžiųjų atliekų, antrinių žaliavų ir buityje susidariusių pavojingų atliekų surinkimo ir žaliųjų atliekų kompostavimo aikštelę, esančią Ąžuolo g. 54, Vėžaičiuose, Klaipėdos rajone;
   2. Didžiųjų atliekų, antrinių žaliavų ir buityje susidariusių pavojingų atliekų surinkimo aikštelę, esančią Geležinkelio pylimo g. 6, Gargžduose, Klaipėdos rajone.

2. Pavesti Klaipėdos rajono savivaldybės administracijos direktoriui teisės aktų nustatyta tvarka organizuoti 1 punkte nurodyto nekilnojamojo turto pirkimą už ne didesnę nei nepriklausomo turto vertintojo nustatytą turto rinkos vertę.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA A. Bogdanovas

PARENGĖ K. Lūžaitė

SUDERINTA:

|  |  |  |  |
| --- | --- | --- | --- |
| D. Beliokaitė | G. Bajorinienė | V. Žigus | A. Bogdanovas |
| V. Jasas | I. Gailiuvienė | J. Ruškys | B. Markauskas |
| T. Tuzovaitė-Markūnienė | A. Jansonienė | A. Balnionienė |  |

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2021-04-19

**DĖL TARYBOS SPRENDIMO „DIDELIŲ GABARITŲ ATLIEKŲ SURINKIMO IR žaliųjų atliekų kompostavimo aikštelės, esančios Ąžuolo g. 54, Vėžaičiuose, klaipėdos rajone, ir DIDELIŲ GABARITŲ ATLIEKŲ surinkimo aikštelės, esančios Geležinkelio Pylimo g. 6, Gargžduose, Klaipėdos rajone, pirkimo“ PROJEKTO**

1. **Parengto sprendimo projekto esmė, tikslai, uždaviniai:**

Sprendimo projekto tikslas – pritarimas nekilnojamojo turto įsigijimui iš UAB Klaipėdos regiono atliekų tvarkymo centro (toliau – KRATC) neskelbiamų derybų būdu:

* 1. Didžiųjų atliekų, antrinių žaliavų ir buityje susidariusių pavojingų atliekų surinkimo ir žaliųjų atliekų kompostavimo aikštelę Ąžuolo g. 54, Vėžaičiai, Klaipėdos r. sav. (nekilnojamojo turto kompleksą sudaro kiti inžineriniai statiniai, unikalus Nr. 4400-3063-7166, Nr. 4400-3063-7177, Nr. 4400-3063-7188, vandentiekio tinklai, unikalus Nr. 4400-3063-7100, nuotekų šalinimo tinklai, unikalus Nr. 4400-3063-7099, Nr. 4400-3063-7066, 4400-3063-7077);
  2. Didžiųjų atliekų, antrinių žaliavų ir buityje susidariusių pavojingų atliekų surinkimo aikštelę Geležinkelio pylimo g. 6, Gargždai, Klaipėdos r. sav. (nekilnojamojo turto kompleksą sudaro kiti inžineriniai statiniai, unikalus Nr. 4400-2762-5943, Nr. 4400-2762-5876, Nr. 4400-2763-6459, vandentiekio tinklai, unikalus Nr.4400-2762-5798, nuotekų šalinimo tinklai, unikalus Nr.4400-2762-5810, Nr. 4400-2762-5843).

1. **Projekto rengimo priežastys. Kuo vadovaujantis parengtas sprendimo projektas:**

Klaipėdos rajono savivaldybės administracija 2015-12-02 rašte Nr. (5.1.47)-A5-6502 “Dėl informacijos pateikimo” ir 2016-01-29 Nr. (5.1.47)-A5-624 rašte “Dėl informacijos pateikimo” kreipėsi į KRATC prašydama perduoti aukščiau minėtas stambiagabaričių atliekų surinkimo aikšteles nuo 2016-01-01 valdyti Savivaldybės administracijai. Dar 2016 metais vykusių derybų metu dėl šių atliekų aikštelių nuosavybės teisės perdavimo, KRATC nurodė, kad jos negali būti perduotos, nes 5 metus po projekto finansavimo pabaigos KRATC nustatyta prievolė išlaikyti ES lėšomis finansuotą sukurtą turtą, jį naudojant suplanuotoms veikloms vykdyti, paslaugoms teikti. 2020-08-26 KRATC rašte Nr. (1.10)-2R-1654 “Dėl didelių gabaritų atliekų surinkimo aikštelių perdavimo” informuoja, kad neturi teisės neatlygintinai perduoti šių aikštelių, nes tai yra bendrovės turtas ir 2021-02-26 raštu Nr. 1.10-2R-269 „Pasiūlymas dėl didelių gabaritų atliekų surinkimo aikštelių pardavimo kainos“, KRATC pateikė pasiūlymą dėl šių atliekų aikštelių pardavimo.

Sprendimo projektas parengtas vadovaujantis Klaipėdos rajono savivaldybės administracijos direktoriaus 2021 m. balandžio 16 d. įsakymu Nr. AV- 932 “Dėl didelių gabaritų atliekų surinkimo ir žaliųjų atliekų kompostavimo aikštelės, esančios Ąžuolo g. 54, Vėžaičiuose, Klaipėdos raj., ir didelių gabaritų atliekų surinkimo aikštelės, esančios Geležinkelio Pylimo g. 6, Gargžduose, Klaipėdos raj., pirkimo ekonominio ir socialinio pagrindimo“, KRATC 2021-02-26 raštu Nr. 1.10-2R-269 ir preliminaria nepriklausomo turto vertintojo nustatyta nekilnojamojo turto rinkos verte (priedai Nr. 1 ir 2).

1. **Kokių rezultatų yra laukiama:**

Pritarimas pirkti 1 punkte išvardintas didelių gabaritų atliekų surinkimo ir žalių atliekų kompostavimo aikšteles ir pavesti Klaipėdos rajono savivaldybės administracijos direktoriui organizuoti 1 punkte nurodyto nekilnojamojo turto pirkimą neskelbiamų derybų būdu už ne didesnę nei nepriklausomo turto vertintojo nustatytą turto rinkos vertę.

1. **Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Teigiama pasekmė – pritarus sprendimo projektui, būtų organizuojamas 1 punkte nurodyto nekilnojamojo turto pirkimas, kuriam įvykus savivaldybei būtų suteikta galimybė perkamose aikštelėse didelių gabaritų atliekų surinkimo ir žaliųjų atliekų kompostavimo veiklą vykdyti savarankiškai ir siekti geresnių atliekų perdirbimo/antrinio panaudojimo rezultatų.

Neigiama pasekmė – nepritarus sprendimo projektui, nebūtų organizuojamas 1 punkte nurodyto nekilnojamojo turto pirkimas, Klaipėdos rajono savivaldybė netektų galimybės įsigyti 1 punkte nurodytų aikštelių ir greito bei ekonomiško būdo siekti aplinkosaugos uždavinių dėl atliekų tvarkymo.

1. **Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą: -**
2. **Projekto rengimo metu gauti specialistų vertinimai ir išvados. Ekonominiai apskaičiavimai:**

Nepriklausomo turto vertintojo preliminariai nustatytos nekilnojamųjų daiktų (aikštelių) rinkos vertės (be PVM) pateiktos Nekilnojamojo turto rinkos vertės nustatymo ataskaitose Nr. Nr. 20-11-91 ir Nr. 20-11-90. Ataskaitų santraukos pateiktos prieduose Nr. 1 ir Nr. 2. Pilnos ataskaitos yra žemės ūkio ir aplinkosaugos skyriuje.

1. **Sprendimo įgyvendinimui reikalingos lėšos:**

Sprendimo įgyvendinimui lėšos nereikalingos. Jos būtų reikalingos organizuojamo nekilnojamojo turto pirkimo metu ir būtų naudojamos Klaipėdos rajono savivaldybės vietinės rinkliavos lėšos.

1. **Kiti, autoriaus nuomone, reikalingi pagrindimai ir paaiškinimai:** -

PRIDEDAMA:

1. Nekilnojamojo turto rinkos vertės nustatymo ataskaitos Nr. 20-11-91 santraukos kopija – 2 lapai;
2. Nekilnojamojo turto rinkos vertės nustatymo ataskaitos Nr. 20-11-90 santraukos kopija – 2 lapai;
3. KRATC 2021 m. vasario 26 d. rašto Nr. 1.10-2R-269 „Pasiūlymas dėl didelių gabaritų atliekų surinkimo aikštelių pardavimo kainos“ kopija, 1 lapas.

Žemės ūkio ir aplinkosaugos skyriaus Kristina Lūžaitė

Vyriausioji specialistė